Քեմբրիջյան դպրոց

Քեմբրիջյան դպրոց քաղաքա-տնտեսության մեջ, բուրժ․ տնտեսագիտ․ տեսության ուղղություն, առաջացել է 19-րդ դարի վերջին։ Հիմնադիրն է անգլ․ բուրժ․ տնտեսագետ Ա․ Մարշալը (1842-1924)։ Քեմբրիջյան դպրոցի տեսաբանները տնտ․ կատեգորիաները մեկնաբանում են սուբյեկտիվ-հոգեբանական տեսանկյունից, չեն բացահայտում օբյեկտիվորեն գոյություն ունեցող տնտ․ օրենքները, ձգտում էվոլյուցիայի տեսությունը կիրառել հասարակության զարգացման նկատմամբ։ Այս դպրոցի ներկայացուցիչներին բնորոշ է նաև տնտ․ երևույթները մաթ․ մեթոդներով պարզաբանելու ձգտումը։ Մարշալի աշխատությունները սկզբնավորեցին բուրժ․ քաղաքատնտեսության ժամանակակից միկրոտնտ․ ուղղությունը, որով կարևորվում է առանձին մասնավոր շուկաների զարգացման օրինաչափությունների ուսումնասիրումը։ Սահմանային օգտակարության տեսության վրա հենվող գների տեսության օգնությամբ Մարշալը փորձում էր ապացուցել կապիտալիզմի անճգնաժամ զարգացման հնարավորությունը և կապիտ․ հասարակարգում գործազրկության ու աղքատության օբյեկտիվ պատճառների բացակայությունը։

Դպրոցներ
Կրթությունը Մեծ Բրիտանիայում